พระราชบัญญัติโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลตะโก อำเภอทุ่งตะโก จังหวัดชุมพร ให้แก่วัดเทพนิมิต ตำบลตะโก อำเภอทุ่งตะโก จังหวัดชุมพร พ.ศ. 2534
ประกาศวันที่ 1991-11-11

content: พระราชบัญญัติ โอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ ของแผ่นดินโดยเฉพาะ ในท้องที่ตำบลตะโก อำเภอทุ่งตะโก จังหวัดชุมพร ให้แก่วัดเทพนิมิต ตำบลตะโก อำเภอทุ่งตะโก จังหวัดชุมพร พ.ศ. ๒๕๓๔
content: ภูมิพลอดุลยเดช ป.ร. ให้ไว้ ณ วันที่ ๒๘ ตุลาคม พ.ศ. ๒๕๓๔ เป็นปีที่ ๔๖ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลตะโก อำเภอทุ่งตะโก จังหวัดชุมพร ให้แก่วัดเทพนิมิต ตำบลตะโก อำเภอทุ่งตะโก จังหวัดชุมพร
content: จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลตะโก อำเภอทุ่งตะโก จังหวัดชุมพร ให้แก่วัดเทพนิมิต ตำบลตะโก อำเภอทุ่งตะโก จังหวัดชุมพร พ.ศ. ๒๕๓๔”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ แปลงหมายเลขทะเบียนที่ ชพ. ๑๗๙ บางส่วน เนื้อที่ประมาณ ๕๐ ไร่ ในท้องที่ตำบลตะโก อำเภอทุ่งตะโก จังหวัดชุมพร ภายในแนวเขตตามแผนที่ท้ายพระราชบัญญัตินี้ ให้แก่วัดเทพนิมิต ตำบลตะโก อำเภอทุ่งตะโก
sectionNo: 3
content: จังหวัดชุมพร
sectionNo: 4
content: มาตรา ๔ ให้รัฐมนตรีว่าการกระทรวงการคลังและรัฐมนตรีว่าการกระทรวงศึกษาธิการรักษาการตามพระราชบัญญัตินี้
content: ผู้รับสนองพระบรมราชโองการ อานันท์ ปันยารชุน นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากได้มีการจัดตั้งวัดเทพนิมิตขึ้นในที่ดินบางส่วนเนื้อที่ประมาณ ๕๐ ไร่ ของที่ราชพัสดุแปลงหมายเลขทะเบียน ที่ ชพ. ๑๗๙ ตามหนังสือสำคัญสำหรับที่หลวงเลขที่ ๑๑๒๑๙ เนื้อที่ทั้งหมด ๒๔๓๑ ไร่ ๑ งาน ๓๐๗/๑๐ ตารางวา ในท้องที่ตำบลตะโก อำเภอทุ่งตะโก
content: จังหวัดชุมพร ซึ่งเดิมเป็นที่สาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ คือเป็นที่ตั้งของวิทยาลัยเกษตรกรรมจังหวัดชุมพร สมควรโอนที่ราชพัสดุดังกล่าวบางส่วนให้เป็นกรรมสิทธิ์ของวัดเทพนิมิตต่อไป แต่โดยที่มาตรา ๘ แห่งพระราชบัญญัติที่ราชพัสดุ พ.ศ. ๒๕๑๘ และมาตรา ๑๓๐๕
content: แห่งประมวลกฎหมายแพ่งและพาณิชย์กำหนดให้การโอนที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะต้องกระทำโดยตราเป็นพระราชบัญญัติ จึงจำเป็นต้องตราพระราชบัญญัตินี้